Den Vest-Sjællandske Avis, 1819-02-23
Oversigt over Dagens udenlandske Nyeheder. De Nordamerikanske Friestaters Politik har, siden deres Forhold med Storbrittannien ere blevne berigtigede, nu kun et dobbelt Formaal; da den er deels rettet paa de vilde Stammer, som endnu beboe disse Lande og deels paa Spanien. Angaaende Jndianerne har den Amerikanske Statssecretair J. H. Calhoun under 5te December udstædet en Note, hvori han siger: at den Tid er kommen paa hvilken vor Politik med Hensyn til Jndianerne maae forandres; de kunne ikke længere betragtes som uafhængige Nationer; men de maae lade sig regiere af os, mere til deres end til vort Gavn. Det bliver at overlægge hvorledes Handelen med de Jndianske Stammer, som boe ligge til det stille Hav (det store Formaal for Friestaternes Politik, kan blive ført paa en meere passende Maade. At tiltage sig et afgjort Herredømme over disse talrige vilde Stammer og at give vor Handel med dem en større Udstrækning ere Gienstænde af stor National Vigtighed. Man holder Landet indenfor vore Grændser, lige ned til de Mexikanske Besiddelser og langs med Klippebiergene for det bedste i denne Verdensdeel for Peltsværk. Ved vor egen Anstrængelse kan denne hele kostbare Handel, som strækker sig til det store Verdens Hav i faae Aar falde udelukkende i vore Hænder. Forat frembringe dette ønskelige Resultat maae man udelukke derfra de fremmede Avanturiers (de Brittiske Nord Compagnier) hvis Jndflydelse kun kan skade vor Jnteresse og vor Rolighed. J denne Hensigt og for at beskytte vor egen Handel ere vi nu i Begreb med at udvide vore Militairposter ved Missisippi og Missouri (man seer af dette hvorledes den Amerikanske Politik stedse meere udvider sig mod Vesten) Krigssecretairen foreslaaer, at denne Handel bliver overdraget et Compagnie paa 20 Aar, som besad en tilstrækkelig Capital til at udstæde Actier paa 100 Dollars og som skulde betale en aarlig Afgift fra denne Ret til at føre en udelukkende Handel. – Veien til Udsoning med Spanien er bleven meget lettet ved det at Friestaterne have erklæret sig for Neutraliteten i Henseende til Colonierne, og siden at den Nordamerikanske Regiering har kaldet de Franske tilbage fra Trinidadfloden (man skulde næsten troe at dette Colonianlæg paa det Mexikanske Distrikt var blot et politisk Konstgreb for at bevæge Spanien til Eftergivelse). De nyeste Efterretninger fra Amerika melde, at en Tractat skal være afsluttet imellem Spanien og Friestaterne, hvorved alle Misforstaaelser skulle være bielagte. J den første Artikel af denne Tractat hedder det: at det Angreb, som er gjort paa det Spanske District af de Amerikanske Tropper under General Jacksons Befaling er skeet uden den Amerikanske Regierings Vidende og befaling, og at denne Begivenhed har været meget fortredelig og ubehagelig, for de forenede Stater. Den 2den Artikel handler og Floridaernes Aftrædelse til de forenede Stater. J den 3die og 4de Artikel bestemmes Grændserne imellem begge Stater (at sige mod Mexico). Den 5te og 6te Artikel handler og begge Magters Søefart, hvorved den gamle Grundsætning: frit Skib, frit Gods antages til Grundvold, forudsat at andre Magter erkiende denne Grundsætning i tilkommende Krige, i modsat Fald skal den Tractat, som angaaer denne Gienstand være ugyldig. Den sidste Artikel bestemmer, at Aftrædelsen af Floridaerne skal ansees som en fuldkommen Erstatning for de gamle Fordringer, som de forenede Stater have at giøre til Spanien, og da disse for det meste hidrøre fra Confiscationer af Amerikansk Eiendom ved Franske Officerer, som paa den Tid opholdt sig i de Spanske Besiddelser, saa skulle Specificationer indleveres desangaaende for at kunne reclamere Biedraget af det Franske Gouvernement. - Denne vigtige Sag er saaledes bleven afgjort, og er som enhver vil skiønne af stor politisk Vigtighed; at Sagen var nær ved sin Afgiørelse har man længe vidst, thi den Nordamerikanske Statssecretair havde forelagt Kongressen sin Correspondence med den Spanske Minister, Ridder Onis, som udgiør 250 trykte Foliosider og den 24de October overleverede Onis et Udkast til en Tractat, hvorved begge Floriderne skulde aftrædes; den 31te October antog Statssecretairen den Grundsætning, at Friestaterne formedelst denne Aftrædelse skulle lade alle deres Fordringer fare paa Spanien for den Skade, som var tilføiet den Nordamerikanske Handel, saa at Grændserne mod Mexico var den eneste Punkt, som endnu dengang stod tilbage at berigtige, og denne blev ogsaa afgiort saasnart de Franske bleve kaldte tilbage fra Trinidadfloden. - Saaledes vil da i Tiden den Amerikanske Handel endnu tage en stærkere Fart; i 1818 udførte Friestaterne af egne Producter for 74. Millioner Dollars og af fremmede for 19 1/2 Million Dollars.